May 06,2015
సబ్‌కా ఇంటర్‌నెట్‌కు 40 లక్షల మంది మద్దతు
హైదరాబాద్‌: మెరుగైన ఇంటర్నెట్‌ వినియోగం, నెట్‌ సమానత్వం, నెట్‌ తటస్థట తదితర అంశాలపై అవగాహన కల్పించేందుకు ప్రవేశపెట్టిన సబ్‌కా ఇంటర్‌నెట్‌, సబ్‌కా వికాస్‌ కార్యక్రమానికి మద్దతు పెరుగుతోంది. కేవలం వారం రోజుల్లో 40 లక్షలకు పైగా మొబైల్‌ వినియోగదారుల నుండి చక్కటి స్పందన లభించిందని సెల్యులర్‌ ఆపరేటర్స్‌ అసోసియేషన్‌ ఆఫ్‌ ఇండియా(సిఓఎఎల్‌) ప్రకటనలో తెలిపింది. ప్రతీ భారతీయుడు సరళమైన ధరలకు, మెరుగైన సేవతో కూడిన ఇంటర్నెట్‌ను వినియోగించాలనేదే ప్రధాన ధ్యేయమని తెలిపింది. ఇంటర్నెట్‌ వినియోగంపై సరైన అవగాహన చాలా అవసరమని తెలిపింది. సబ్‌కా ఇంటర్నెట్‌ ద్వారా వినియోగదారులకు మెరుగైన ఇంటర్నెట్‌ సేవలందించేందుకు టెలికాం ఆపరేటర్లు పెద్ద మొత్తంలో పెట్టుబడులు పెట్టాయని తెలిపింది. ఎస్సెమ్మెస్‌, వాయిస్‌ కాల్స్‌తో 12 ప్రాంతీయ భాషల్లో ఈ కార్యక్రమానికి ప్రచారాన్ని కల్పించినట్లు తెలిపింది. ప్రధాని ప్రవేశ పెట్టిన డిజిటల్‌ ఇండియాకు మద్దతు ఇస్తున్నట్లు ప్రకటనలో పేర్కొంది. సబ్‌కా ఇంటర్‌నెట్‌, సబ్‌కా వికాస్‌ కార్యక్రమం గత నెల 22న ప్రారంభమైన విషయం తెలిసిందే.
మీ స్నేహితులకు రికమెండ్ చెయ్యండి